Marta Mamani kullaka

Martha Gimena Mamani Mamani

Jupxata

Yurïwipa Jach'a Wallata-Achacachi- 1990

Marka Bolivia markata

Martha Gimena Mamani Mamani, jupax Martha Mamani ( Walata Grande, Bolivia ; 1990) uka sutimp uñt'atawa, jupax bolivia markankir jaqimp aruskipt'ir kullakawa . Aymara jach'a markatawa, jupax nayrïr aymara irpiriwa ukhamaw chhijllata aka Ciencias de Comunicación Social uka thakhiñchana, aka Universidad Pública de El Alto uka jach'a yatiñ utana, aka El Alto jach'a aymara markan jikxatasi.  

 Jakäwipa 
Jupax Walata Grande ayllun yuritawa, central Warisata uksana, akax  Achacachi uksanwa Suyu Omasuyos aka departamento de La Paz uksan jikxatasi.  Aka markax La Paz markat 109 km jayankiwa .  Jupax awk taykapampiw amparamp lurañanaka ukat yapu lurañar yuritawa, janïr La Paz markar sarkasa, ukanx qullqit lurat amparamp lurat aljañanak luriritaynawa, ukhamarak tanka sumriri lurañanakan irnaqatayna. Ukham kunaymanan irnaqkasaxa, jach'a yatiñ utaruw yatxatañatak qillqayasitayna,  Universidad Pública de El Alto (UPEA) ukana. Ukan aka Yatiyäwinakxat yatxatatayna, Ciencias de la Comunicación Social uksana. Ukan tukuyasaxa, kimsa maestría ukat doctorado ukanak yatxatarakitayna. Jupax El Alto markan mä kanal tuqin irnaqarakitayna, ukanx aymara arun yatiyäwinak uñacht’ayiritaynawa, ukhamipans uka  irnaqawipatx jisk'achasiñ amtanakamp jaqunuqutaw uñjasiwayi, ukanx yatiyirjamax yaqhachataw jikxatastha, sasaw arsuwayi . Ukat qhiparux jach’a yatiqañ utan phisqa mara yatichkasinxa, Comunicación Social uka thakhiñchanxa, irnaqir masinakapa ukhamarak  yatiqirinakas irpirjamwa chhijllawayapxi, 3 uru llamayu phaxsit 2023 maranwa utt'ayawayapxi  

Yatiqirïkasax uka jach'a yatiñ utanx suma uñnaqt’an qhuya ukham ajllipxatayna ( Cholita UPEA 2009) ukhamarak La Paz markan mä concurso ukanx Cholita con Ñeq’e ukhamrak utt'ayapxatayna, edición 2011 .  

 Uñakipt’atanaka